צבי אלעזר טלר

צבי אלעזר (הירש לָזָר) הלוי טֶלֶר (בכתיב היידי: טעללער; בלועזית: Hirsch Lasar Teller; 18 ביולי 1840 (י"ז בתמוז ת"ר) – 1914 או 1920) היה מחנך, סופר ומשורר, עיתונאי ומתרגם עברי; עורך כתב העת הפדגוגי העברי הראשון, "איתנים".

ביוגרפיה

הירש לזר טלר נולד בקיץ 1840 בעיירה זלוטשוב שבגליציה, האימפריה האוסטרו-הונגרית, בנו של הרב יהודה הלוי טלר, חסיד סדיגורה, ואחיו הצעיר של ישראל טלר (לימים מורה וסופר עברי, מאנשי העלייה הראשונה). קיבל חינוך מסורתי, אך הושפע בכיוון ההשכלה על ידי אחיו ישראל.

משנת 1866 ועד 1886 היה מורה בבתי ספר יהודיים בבוטושאן, שברומניה, ומשנת 1892, לאחר שנוסדו בגליציה בתי הספר של קרן הברון הירש, היה מורה בעיר בוריסלב. משם עבר לבית הספר בשומורזאני, ושם עסק בהוראה עד פטירתו.

ברומניה היה חבר פעיל בתנועת חיבת ציון, ועם שובו לגליציה הפך למנהיג התנועה שם. 

החל בראשית שנות ה-70 של המאה ה-19 פרסם שירים, תרגומים של שירים וסיפורים.

בתחילת 1882 ייסד ברומניה את הירחון "האור" בבוטושאן, יחד עם דוד ישעיהו זילברבוש. את העיתון פתח בשיר "שוּבָה ישראל", שבו תקף את המשכילים המתכחשים ליהדותם, מבקשים להתבולל ולועגים ללאומיות היהודית ולשפה העברית.

פרסומיו
 תעודת ישראל: הגיוני רוחי ביום נתן שווי המשפט לאחינו יהודי רומעניען סערביען ובולגאריען בהשתדלות כי"ח. ברודי: אלמנת ב’ וועבער, 1878.
 לשון למודים: כללים קצרים בארח שיר בדקדוק ומשפט נקדותיה וערך מלותיה מחברת ראשונה חלק הנקוד, פשמישל: במנזר היוני הנוצרי, 1884 (ספר כללי דקדוק בחרוזים)
 בן פרת יוסף: מחברת שירי תפארת הושרו מאת משוררי גליציה ביום הופיע רודאלף יורש העצר בקרית לבוב (נאספו על ידי טלר), לבוב: (דפוס A. Wajdowicz), תרמ"ז 1887.
 משא גליציה: בנסוע ... מו"ה עמנואל פ’ ויניציאני בלוית ד"ר משה פריעדלענדר ומו"ה ביגארד במלאכות ... באראן הירש ... לראות את עני אחיהם, דרוהוביץ': דפוס א"ח זופניק, תרמ"ח 1888.
 שם עולם: אלה תולדות הרב ישכר בעריש לעווענשטיין דרשן בקרית לבוב, עם תמונתו, קרקוב: דפוס י’ פישער, תרמ"ט 1889.
 שפתי רננות: אספת שירים ושרי זמרה שומים בפי תלמידי בית הספר מושרים במקהלות עם נספח לישרים תהלה, דרוהוביץ': זופניק, תרנ"ב 1892.
 מסתרים: ספור, דרוהוביץ': דפוס א"ה זופניק, תרנ"ד 1894
 צל ואור: (אל המורים העברים בבתי הספר להבארון הירש בגאליציה), קרקוב: חמו"ל, 1894.
 שמעו נא המורים : דבר בעתו למורי תורה בבתי הספר אשר לבארון הירש בארצות גליציה ובוקובינה, קאלאמע : בית מערכת העם, תרנ"ו 1896 
 נחלת אבות, דרוהוביץ': דפוס זופניק, תרנ"ז 1897.
 קול אלהים: הגות לב בעשרת הדברים, בו: שירים, ספורים, הגדות והגיונות למקרא שעשועים בשני לוחות, דרוהוביץ': א"ה זופניק, תרנ"ז 1897.
 שיחה בישיבה של מעלה: חזיון בליל התקדש חג היובל לכבוד הרב החכם, זקן חכמי דורינו איש חיל רב פעלים דורש טוב לעמו מר משה פרופ’ ד"ר לאצארוס, דרוהוביץ': הוצאה לינדנבוים, 1900.
 ציונה: שיר ציון בשנת הכנסייה החמישית בקרית בזל,  דרוהוביץ': זופניק, תרס"ב 1902.
 אחרתי לבוא: תוצאות מספר יומי של תלמיד אחד, לבוב: יחד שבטי ישראל, תרס"ה 1905.
 הד העם: קבץ שירים שונים לזמרה ולהקראה : אנחות ושמחות, פשמישל – דרוהוביץ': דפוס א"ה זופניק, תרע"ג 1913.

תרגם
 גוטהולד אפרים לסינג, היהודים : מחזה שעשועים במערכה אחת ושלשה ועשרים מחזות, וויען : דפוס בראג, תרמ"א 1881 
לודוויג פיליפסון, קשר בן נתניה : חזות קשה בדברי הימים לבני ישראל, בבוא צר ואויב בשערי ירושלים והחריבו מקום מקדשנו הראשון, קראקא : בהוצאות המתרגם : דפוס י’ פישר, תרמ"ח.

קישורים חיצוניים

 
 צבי אלעזר טלר באתר WorldCat
  
 גצל קרסל, Teller, Ẓevi Lazar

פרי עטו

הערות שוליים

יהודים גליציאנים
מתרגמים לעברית
אנשי חינוך שוחרי השפה העברית
סופרים כותבי עברית
משוררים כותבי עברית
עיתונאים כותבי עברית
חובבי ציון
ילידי 1840
נפטרים ב-1914